'Vota Som una Nació' és el missatge que la plataforma que duu el mateix nom i que s'ha presenta avui vol que transmetin els ciutadans el dia del referèndum de l'estatut. Una papereta amb aquestes paraules implica, per tant, un vot nul. La plataforma, l'integren la Plataforma per la Llengua, la plataforma Pro Seleccions Esportives Catalanes i l'Associació Catalana de Professionals, que han fet una crida a totes les entitats del país a adherir-s'hi. Els representants de Vota Som una Nació demanaran a la plataforma Pel dret de decidir que doni suport al vot nul. Pel dret de decidir ja ha avançat a VilaWeb que farà campanya pel vot nul, el vot en blanc i pel no indistintament (vegeu-ne més informació en aquesta notícia de VilaWeb). Vota Som una Nació també es reunirà dimecres amb el president d'ERC, Josep Lluís Carod Rovira, a qui demanarà que la formació republicana subscrigui també la campanya pel vot nul. L'acte més multitudinari d'aquesta campanya es farà el pròxim 19 de maig al Palau Sant Jordi, on es repartiran milers de paperetes amb la inscripció 'Vota Som una Nació' perquè els ciutadans que vulguin, les dipositin a les urnes el dia del referèndum com a vot nul. http://www.vilaweb.cat/www/noticia?p_idcmp=1857316
Vinga, cadascú a la seva... 
De moment ningú s´ha posicionat clarament pel NO, sinó m´equivoco... Sembla que la majoria aposta pel NUL, ara cal veure que fa ERC però veient les coses no crec que aposti pel BLANC.
No ho deia perquè hi hagi gent a favor del nul i gent a favor del no, sinó perquè hi haurà mil plataformes/entitats/organitzacions que apostaran pel nul però cadascú amb el seu propi missatge. I això, fa pena. Jo, tot i estar pel NO, deia que m'apuntaria a l'opció majoritària però si l'opció del nul queda diluïda en mil missatges diferents no. 
Pero no sortirà enlloc que i posem tu o jo al nostre vot nul, potser alguns demanen la independencia, altres que som una nació, els altres fan un dibuix... però en els fons penso que tots demamem el mateix : el dret a decidir de CAtalunya. La clau és que tregui uns resultats espectaculars.
És veritat. Ningú es dedicarà a comptar els missatges, però sí que es comptaran oficialment els vots nuls. I si hi ha una o diverses plataformes que el demanen activament, aquests vots nuls es comptaran com a vots d'aquestes plataformes, que sempre seran vots sobiranistes. Tant de bo ERC es decideixin ja a donar el seu suport al vot nul, amb el missatge que sigui, i es doni l'impuls definitiu a aquesta opció. 
Ningú es dedicarà a comptar els missatges? Doncs quina merda de campanya parlant clar. A part que és mentida. Com a mínim la campanya Vota lliure vota independènica vol que els vots es comptin, que per això s'entén com una cosa seriosa i que pugui trascendir. Per això han demanat als partits polítics que els seus interventors comptin les butlletes per la independència, i per ara només ERC sembla estar-hi disposada. D'altra banda el PP paga per fer d'interventor, i és una altra possibilitat. Així com demanar observadors internacionals o el què calgui, perquè en cas de tirar aquesta campanya endavant serveixi per alguna cosa i es tinguin dades fiables. Perquè si ja seria prou trist tenir uns q demanen el no i altres el nul, tenir diversos missatges prou diferenciats dins el nul (i sobretot el què comportaria X plataformetes treballant separades i fent campanya separades, la pèrdua de força) ja serà per llogar-hi cadires. 
Bé, és clar que es poden comptar els missatges (i no sé si algú ho farà), però no és necessari: ja es comptaran oficialment els vots nuls. I és fàcil saber quin % de vots nuls hi ha habitualment (ben petit) així que és senzill saber quants són els nuls sobiranistes. Tot amb dades del Ministerio, més oficials que qualsevols de qualsevol campanya. Sortirà al BOE, així que no costa gaire fer-ho trascendir. 
Jo opino que la gràcia del vot nul és com ho volen enfocar des de la campanya de Vota lliure, vota independència. És a dir, utilitzar un referèndum per fer una demostració de força de l'independentisme. Però si això no es deixa ben clar, no hi veig sentit i em sembla un sí crític encobert. De totes maneres, penso que és molt més important tobar-lo i això és fa amb el NO. 
Bé, jo em conformo amb que sigui una demostració de força del sobiranisme (sóc menys ambiciós, però també aspiro a que més gent s'hi apunti ) i per això valen tots els missatges que vagin des del "som una nació" fins al "independència". De totes maneres, penso que és molt més important tobar-lo i això és fa amb el NO. Doncs jo penso que és molt més important aconseguir un gran vot sobiranista que el que passi amb l'estatutet. Però això ja ho hem debatut tots plegats un munt de cops, em sembla.